Wikiloc - 69.Senderisme en tren (Tren dels Llacs). D'Àger a Cellers per Rúbies, la Portella Blanca i Tossal de Mirapallars (100 Cims)
Senderisme en tren
Senderisme en tren on Wikiloc
69.Senderisme en tren (Tren dels Llacs). D'Àger a Cellers per Rúbies, la Portella Blanca i Tossal de Mirapallars (100 Cims) on Wikiloc

Abandonem pista

Coll de Mirapalllars

Collada

Cova de Gel

Cruïlla pista a Pont de Barcedana (3km) pal

Església de Rúbies

Estació d'Àger

Estació de Cellers-Llimiana

Fi 100 corbes. Capella Sant Antoni

Fi pista. Inici 100 corbes

La Passarel.la

La Torreta
Panoràmica des del cim de La Torreta

Pal in plafó indicador al Cova de Gel (marques grogues)

Pedrera. Grans vistes pel mig del Congost de Terradets

Pont de Barcedana

Pont de Terradets

Portella Blanca. Pal a Hostal Roig

Rúbies

Sant Salvador del Bosc

Tossal de Mirapallars
Panoràmica des del Tossal de Mirapallars

69.Senderisme en tren (Tren dels Llacs). D'Àger a Cellers per Rúbies, la Portella Blanca i Tossal de Mirapallars (100 Cims) - Wikiloc
LA TRAVESSA Llarga i dura travessada pel Montsec de Rúbies que ens durà a conèixer els racons més imprescindibles d'aquesta serra prepirinenca catalana. Sortint de l’estació d’Àger pujarem per un interessant corriol fins al poble abandonat de Rúbies. Un cop recuperats de la dura ascensió ens aproparem fins a la Portella Blanca, al capdamunt del Montsec de Rúbies des d’on tindrem unes vistes espectaculars sobre la Catalunya interior i els Pirineus (inclòs el cim de l’Aneto). Seguint la carena cimera, sempre per camí fàcil però incòmode, pujarem al cim més alt del Montsec, el Tossal de Mirapallars, un cim inclòs a la llista dels 100 Cims de la FEEC. Opcionalment, i de forma fàcil, també ens podem acostar des de la Portella Blanca fins a Lo Peladet (100 Cims), muntanya inclosa el 2022 a la llista oficial dels 100 Cims de la FEEC. Des de la collada són 300 m de distància ja per terreny fàcil fins al cim. També opcionalment podrem visitar el Forat de Gel, una gran cova que podrem explorar si portem una llanterna. De les gotes del sostre que cauen dins la cova es fa una petita bassa al seu interior, d’on podrem (amb paciència) agafar una mica d’aigua. El descens el farem pel Camí dels 100 Revolts, un sender que baixa fent ziga-zagues. A mitja baixada podrem aturar-nos a descansar i gaudir de la balconada que suposa l’ermita de Sant Salvador del Bosc, encimbellada dalt un esperó rocós. DIFICULTAT Itinerari molt llarg amb fort desnivell acumular però sense dificultats tècniques. Dalt la carena del Montsec trobarem punts aeris si ens acostem al fil de la serra, tot i que el sender va uns metres allunyat del penya-segat. En el tram entre la Portella Blanca i el cim del Tossal de la Torreta el sender és poc fressat, on sovint ens costarà trobar amb claredat un sender. Tot i així, el camí no té pèrdua. Cal seguir sempre la carena en direcció a llevant fins al Tossal de les Torretes, a partir d’on trobarem traces més evidents de camí. Donada la llargària i només l’existència d´un tren per sentit, haurem de fer nit en acabar la travessa. ELS SENDERS Bona part del recorregut el farem seguint el sender de gran recorregut GR-1, un sender també anomenat Sender Històric que travessa Catalunya d’est a oest a través del Prepirineu. En aquells punts sense senyals horitzontals (marques de pintura) trobarem senyals verticals (pals indicadors) que ens orientaran en totes les cruïlles cap a la bona direcció. - Estació d’Àger-Portella Blanca: marques blanques i vermelles de GR - Portella Blanca-Tossal de Mirapallars- Pista (GR-1): sense marques - Tram de pista: marques blanques i vermelles de GR - Anada/tornada Forat de Gel: marques grogues - Tram de pista: marques del GR-1 - Pista GR-1 – Sant Salvador del Bosc – Barranc de Barcedana: sense marques - Barranc de Barcedana – Estació de Cellers: marques blanques i vermelles de GR ELS TRENS - ESTACIÓ DE SORTIDA: Àger (FGC/Tren dels Llacs). Situada a 8,3 quilòmetres del poble, prop de la riba del pantà de Camarasa. La parada és facultativa, cal avisar abans de baixar. A l'estació la Fundació Catalana de l’Esplai va habilitar l’any 2012 dos antics vagons de tren per a l’allotjament de 44 places (Vagons d’Àger). Estan aparcats a tocar de l’antic hangar de l’estació, edifici que fa les funcions de menjador. No està pensat per a allotjaments individuals, així que si penseu utilitzar el servei, contacteu-hi abans. - ESTACIÓ D’ARRIBADA: Cellers (FGC/Tren dels Llacs). Es troba a tocar del pantà de Terradets, separada del petit nucli de Cellers. L'edifici de viatgers havia acollit un refugi amb servei de bar, que va tancar fa anys. Les dues estacions es troben a la línia de tren entre Lleida i la Pobla de Segur. Gestionada per FGC, havia d’unir els trens nacionals amb els francesos, però el projecte mai arribà a completar-se. Es tracta d´una línia no electrificada de 90 km, 17 estacions i 41 túnels, el més llarg dels quals, de 3.500 m travessa la Serra de Montroig (veure Itinerari Ruta ST56 circular a la serra de Montroig). La línia també s'explota turísticament sota el nom de Tren dels Llacs amb un servei turístic els caps de setmana. Podeu consultar tots els horaris a: - FGC (Ferrocarrils de la Generalitat de Catalunya) - Tren dels Llacs (FGC)